b"\n_START_ARTICLE_\nMort d'un milici\xc3\xa0\n_START_SECTION_\nHist\xc3\xb2ria\n_START_PARAGRAPH_\nSegons diversos autors, la fotografia de Robert Capa captura el moment de la mort de Borrell. El soldat apareix caient cap enrere despr\xc3\xa9s de ser disparat. Porta roba de civil, per\xc3\xb2 amb una cartutxera de cuir, i el rifle que li cau de la seva m\xc3\xa0 dreta. Altres fotografies del mateix dia mostren al milici\xc3\xa0 amb vida de peu amb altres companys._NEWLINE_Actualment, alguns experts pensen que la fotografia no es va fer durant la batalla, sin\xc3\xb3 que l'home que hi surt, que podria no ser Borrell, va posar per la foto, per\xc3\xb2 el tema \xc3\xa9s controvertit._NEWLINE_Les fotografies de Capa dels milicians a Cerro Muriano (C\xc3\xb2rdova), inclosa la de la mort del milici\xc3\xa0, van ser publicades per primer cop el 23 de setembre de 1936 al n\xc3\xbamero 447 de la revista francesa Vu en un reportatge anomenat Comment sont-ils tomb\xc3\xa9s (en catal\xc3\xa0, Com van caure)._NEWLINE_Mort d'un milici\xc3\xa0 va fer-se molt coneguda a partir de la seva publicaci\xc3\xb3 a Life el 12 de juliol de 1937, al reportatge titulat Mort a espanya: la guerra civil s'ha emportat 500.000 vides en un any. Des de llavors, ha estat reprodu\xc3\xafda moltes vegades i ha esdevingut un s\xc3\xadmbol de la Guerra Civil espanyola. \xc3\x89s una de les fotografies m\xc3\xa9s famoses de tots els temps."